ફિલ્મોથી ત્રણ વર્ષના અંતર બાદ સ્ટેલોને 2006માં તેની સફળ રોકી શ્રેણીના છઠ્ઠા ભાગ "રોકી બલ્બોઆ" થી પુનરાગમન કર્યું જે વિવેચક અને આર્થિક દ્રષ્ટિકોણથી સફળ હતો. "રોકી V" ની વિવેચક અને આર્થિક નિષ્ફળતા બાદ, સ્ટેલોને છઠ્ઠા ભાગમાં લેખન, નિર્દેશન અને અભિનય કરવાનો નિર્ણય કર્યો, જે આ શ્રેણીનો વધુ યોગ્ય અંત હશે. કુલ સ્થાનિક બોક્સ ઓફિસ પર $7.03 કરોડ (અને વિશ્વભરમાં $15.57 કરોડ)ની કમાણી થઇ. ફિલ્મનો કુલ ખર્ચ $2.4 કરોડ હતો. "રોકી બલ્બોઆ" માં તેના અભિનયની પ્રશંસા થઇ અને મોટા ભાગે હકારાત્મક સમીક્ષાઓ પ્રાપ્ત થઇ.

સ્ટેલોનની સફળ ફિલ્મ શ્રેણી રેમ્બોનો ચોથા ભાગનું શીર્ષક ફક્ત "રેમ્બો" જ રાખવામાં આવ્યું. ફિલ્મ જાન્યુઆરી 25, 2008ના દિવસે 2,751 સિનેમાઘરોમાં રજૂ થઇ, અને પ્રથમ જ દિવસે $6,490,000 અને પ્રથમ સપ્તાહના અંતે $18,200,000ની કમાણી કરી. બોક્સ ઓફિસ પર વિશ્વભરમાં $50 કરોડના ખર્ચ સાથે $113,244,290ની કમાણી થઇ.

ફેબ્રુઆરી 2008માં જ્યારે તેને પૂછવામાં આવ્યું કે તે કઇ છબી માટે પોતાને યાદ કરાય એવું પસંદ કરશે, સ્ટેલોને કહ્યું "આ અઘરો પ્રશ્ન છે, પણ "રોકી" મારું પ્રથમ બાળક છે, તેથી "રોકી" ."

વિગત
અંગત જીવન
કારકિર્દી
રોકી અને રેમ્બોનું પુનરાગમન, 2006–2008